**az érvelés, beszédhelyzete és eszközei**

A retorikus szöveg célja a hatáskeltés, meggyőzés

⭢ ehhez érveket használunk

Érv: olyan megállapítás, vagy körülmény, amely véleményünk igazságát kívánja bizonyítani

Legfontosabb része: bizonyítás

* összefüggést keres és mutat ki a bizonyítandó állítás és egy másik állítás között
* valamely állítás igazságát más, már bizonyított tétel igazságából levezetjük
* kifejtjük saját álláspontunkat, véleményünket, s ezeket érvekkel támasztjuk alá

A bizonyító érv három elemből áll

* tétel
  + olyan megállapítás, amely valamilyen következtetést fogalmaz meg
* bizonyíték
  + a tétel előzményét, magyarázatát tartalmazza
* a tétel és a bizonyíték összekapcsolása
  + egy harmadik, összekötő elem
  + ha ez magától értetődő, akkor kihagyható

Az érvelés módszerei:

* indukció
  + az egyestől jutunk el az általánosig
  + amikor tényekből és a bizonyítékokból vonunk le általános következtetést
* dedukció
  + az általánostól haladunk az egyes felé
  + amikor először megfogalmazunk egy általános tételt (premissza), s ebből következtetért vonunk le az egyedi esetre vonatkozóan (konklúzió)
  + klasszikus formája a szillogizmus

premissza + konklúzió = argumentáció (érvelés)

*Pl.: Minden ember halandó. Szókratész ember. ⭢ Tehát Szókratész halandó.*

Cáfolat: ellenvetés, tulajdonképpen kritika

Soha ne támadjuk az ellenfél személyét, mindig csak érveivel vitatkozzunk!

Lehetőségei:

* kisebbítés *(„Nem olyan komoly a dolog, mint ahogy azt…”)*
* kételkedés *(„Nekem más adatok állnak a rendelkezésemre…”)*
* tagadás *(„Bizonyára téved…”)*
* viszontelvetés, visszafordítás *(„Az kiabál, akinek a háza ég…”)*
* rámutatás *(„Azt mondotta, pedig…”)*
* gúny, élc, elmésség